
Dep. Prins Bernhard School tambe ta conta 

Pero Minister Rudy lampe kier sera e scol cueste loke cueste 


DEP. Prins Bernhard 
School ta un proyecto cu a 
inicia na 2002. E meta di 
a proyecto aki tabata pa 
yuda muchanan stranhero 
siña entre otro Hulandes, 
Papiamento y Matematica 
pa por integra den scol 
regular na Aruba. 

For di e proyecto aki a sali 
entre otro, mihor graduado 
na Com. Abraham de 
Veer School. Pa ultimo 5 
añanan sigur, tabatin ex 
alumnonan den e top 5 di 
e mihor graduadonan di 
Mavo di Aruba. 

Lamentablemente esaki 
t’e ultimo aña cu Dep. 
Prins Bernhard School lo 


wordo afecta pa Covid-19. 

Despues cu Covid-19 a 
stroba e planning ahusta, 
di docentenan tog kier a 
sigui cu e fecha stipula pa 
cera scol. Pero despues cu 
docentenan a vocifera nan 
preocupacion p’e manera 
abrupto cu kier cera scol, 
Directora interino di DPS, 
sra. Nora Eleonora a 
pospone e ceramento di e 
scol te dia 3 di juli proximo. 

SOAZA y introduccion K12 
Gobierno kier duna 
Stichting Onderwijs van 
de Advent Zending Aruba 
(SOAZA) e edificio di Dep. 
Prins Bernhard School p’e 
stichting aki uza pa su scol 



por aporta n’e educacion di 
e alumnonan aki. 

Inicialmente e scol lo 
mester a cera awe dia 12 
di juni, esaki pa motibo cu 
e scol lo cay bou di SOAZA 
y mester haci reparacion 
n’e infrastructura. Tambe 
e sistema di enseñansa lo 
cambia pa K12, cual ta un 
sistema Mericano. 

E fecha di 12 di juni a wordo 
palabra dia 6 di maart 
ultimo, un siman prome 
cu comunidad Arubano a 


K12. 

K12 ta un sistema di 
enseñansa Mericano cu 
ta di scol preparatorio, 
Kindergarden, te 

scol secundario, esta 
Highschool. 

Unabes introduci, tur 
alumno di K12 di SOAZA lo 
mester paga un schoolgeld 
di 2 mil dolar anualmente. 

Tambe informacion cu 
nos a ricibi ta bisa cu e 
Highschool lo ta 100% 



online, pues alumnonan 
lo paga 2 mil dolar pa un 
educacion virtual. 

E curiculo di e scol aki lo 
ta na Ingles dus diferente 
cu esun cu e muchanan 
di Aruba ta haya. Esaki 
kiermen cu e studiantenan 
di e scol online aki lo no 
ta suficiente prepara na 
Hulandes pa drenta e 
scolnan di Aruba. Esaki 
ta un inhusticia masha 
grandi, pasobra e famianan 
di e muchanan aki lo no 
tin e modo pa manda nan 
yiu(nan) e scol aki mes cu 
lo costa nan 2 mil dolar pa 
aña, ni pa sigui un estudio 
na Merca si nan dicidi tog 
di bay e scol aki. Tur mucha 
tin derecho di un bon 
educacion y nos Minister 
ta viola e derechonan di e 
muchanan aki. 

Scol na Ingles 

Cu introduccion di K12 cu 
ta na Ingles, ta introduci 
tambe otro obstaculo p’e 
alumnonan cu inicialmente 
lo tabata alumno di Dep. 
Prins Bernhard School. 
Mas cu 90% di e alumnonan 
aki no tin conocemento di 
Ingles of no ta domin’e na 
un nivel cu nan lo por sigui 


lesnan na Ingles. 

Pues esaki ta lanta e 
pregunta si enberdad 
e muchanan stranhero 
ta parti di e grupo meta 
di SOAZA of esaki ta 
simplemente un pretexto 
pa haya e edificio di Dep. 
Prins Bernhard School y 
e miyones na subsidio di 
Union Europeo. 

E curiculo di e scol aki lo 
ta na Ingles dus diferente 
cu esun cu e muchanan 
di Aruba ta haya. Esaki 
kiermen cu e studiantenan 
di e scol online aki lo no 
ta suficiente prepara na 
Hulandes pa drenta e 
scolnan di Aruba. 

Esaki ta un inhusticia 
masha grandi, pasobra e 
famianan di e muchanan 
aki lo no tin e modo pa 
manda nan yiu(nan) e 
scol aki mes cu lo costa 
nan 2 mil dolar pa aña, 
ni pa sigui un estudio na 
Merca si nan dicidi tog di 
bay e scol aki. Tur mucha 
tin derecho di un bon 
educacion y nos Minister 
ta viola e derechonan di e 
muchanan aki. 

Minister Glenbert Croes no to importa cua cifra usa, hecho ta cu: 


Cifranan di desempleo ta ilustra 
e situacion grave na Aruba 


AUNKE cu e cifranan di Departa- 
mento di Labor y Oficina Central di 
Estadistica (CBS) no ta mescos, no 
ta kita cu e cifra di esnan cu real- 
mente ta desemplea ta halto. Esaki 
Minister di Labor Glenbert Croes a 
splica den un conferencia di prensa. 
No mester lubida, e mandatario a 
bisa, cu tin un grupo grandi di tra- 
hador cu n’e momentonan aki ta de- 
pende di e subsidio di salario di Go- 
bierno p’e companianan di sector pa 
haya un entrada. 

Sin esey nan lo no haya entrada. E 
mandatario a bisa cu e ta consciente 
cu e cifra di 77% di desempleo a cau- 
sa conmocion, pasobra e ta mustra 
con grave e problema ta na Aruba. 
“Kisas no formalmente desemplea, 
pero sin trabou. Si no ta pa FASE, 
Subsidio di Salario of otro asistenci- 
anan, nan lo no por a sobrevivi. 
Apesar cu entre cifranan di CBS y 
DAO por tin tiki diferencia y cual- 
kier di nan cu uza, hecho ta cu e ci- 


franan ta mustra un situacion gravi- 
simo cu tin na Aruba,” e mandatario 
a bisa. 

Y el a agrega cu si no ta pa esfuerso 
colosal di Aruba y Hulanda, e isla 
aki no ta sobrevivi e crisis. 

Na luna di april ultimo e cifra di 
desempleo tabata calcula na 73.1% 
dor di Departamento di Labor. E ci- 
franan aki nan a calcula a base di e 
grupo cu no tabatin un entrada y ta- 
bata depende di ayudo di Gobierno. 
E ultimo biaha cu a controla e cifra 
di desempleo, prome cu e crisis, e ta- 
bata na 5.1%. 

Pa 31 di december, 2019 tabatin 
en total 50.853 persona registra 
(24.205 hende homber y 26.648 hen- 
de muher) na SVb como trahador. 
Na inicio di COVID-19 a traha gru- 
ponan di riesgo, cu ta tur compania 
y institucionnan ta na riesgo basa 
riba criterionan di SVb. 


A tene cuenta cu e implementacion 
di Shelter in Place, cu hopi compa- 
nia no por a funciona. Tabata trata 
aki di 37.068 trahado (incluyendo 
ambtenaarnan). 

A haci uzo di e sistema di SVb pa 
yega n’e cifra aki. Pero tambe a cal- 
cula cu tin rond di 2000 ZZP’ers (cu 
no ta registra na SVb, pasobra nan 
no tin empleado). 

Cu esaki ta yega na un total di 
39.068. Di esnan afecta, e grupo 
mas grandi ta di e sector di acomo- 
dacion y restaurantnan cu ta 12.301 
empleado. 

A base di esaki a haci un calculacion 
di un posibel di desempleo, si tur e 
cuponan di trabou ey bay perdi. Lo 
haya un cifra nobo di desempleo a 
base di datonan di cuanto persona 
a haya FASE of subsidio di salario, 
pero tambe e retironan pidi. 


Hospital sumamente contento cu bunita gesto di CIBC FirstCaribbean 


DIARANSON a tuma lugar 
den forma simbolico donacion 
di CIBC FirstCaribbean 
Aruba di e bunita suma di 10 
mil dolar na Dr. Horacio E. 
Oduber Hospital. Un momento 
sigur special na unda tabatey 
presente sr. Gregory Croeze di 
Hunta Directiva di Hospital y 
sr. Giovanni Atencio, Country 
Head CIBC FirstCaribbean. 



Un gesto cu ta di aprecia y lo ser 
uza specificamente pa gastonan 
di Covid-19 cu Hospital a haci 
ultimo luna nan pa por a cumpra 
extra material, testkits etc. pa por 
atende tur caso cu presenta. 

Por a compronde durante e 
combersacionnan entre Hospital 
y CIBC FirstCaribbean Aruba cu 


e banco regional ta percurando pa 
asisti diferente pais den region den e 
compra di e tan necesario COVID-19 
testing kits. E meta principal tras 
di nan donacion ta pa hunto gana e 
lucha contra Covid-19. 


Sra. Colette Delaney kende 
ta Chief Executive Officer a 
remarca cu “tests ta un di a 
arma nan mas esencial contra 
e plamamento di e virus, tambe 
pa identifica y isola esnan afecta 
p’asina limita e contagio”. 
Alabes CIBC FirstCaribbean 
Aruba a elogia e trabou di 
Hospital haci durante e ultimo 
lunanan. Sigur algo aplaudi 
mirando e empeño cu ta hinca 
pa mantante nos comunidad 
sano y salbo . 

Hunta Diectiva, management y 
personal di Hospital kier a gradeci 
CIBC FirstCaribbean Aruba p’e 
bunita gesto di 10 mil dolar destina 
pa contribui n’e lucha contra 
COVID-19. 

Booshi Wever di UPP 

Mas cu nunca ta necesario 
pa bini cu investigacion 
forensko autonomo pa 
loke ta trata Serlimar 



PA UPP ta un deber sagrado pa 
sali na vanguardia di interes di nos 
pueblo, a pesar di no tin represen- 
tacion den Parlamento. Nos a bin ta 
informa nos pueblo frecuentemente 
riba asuntonan general y muy en 
particular a dedica hopi atencion na 
Serlimar. 

Informenan cu nos a bin ta ricibi 
den nos brievenbus, tabata indica 
un maneho dudoso y coruptivo na 
Serlimar. 

UPP a manda varios carta pa Par- 
lamento y tambe pa Tweede Kamer, 
mientras cu un keho oficial a keda 
entrega dor di lider di UPP, Booshi 
Wever contra e ex-mandatario pa 
actonan di corupcion. 

Pa UPP Serlimar, como un compa- 
nia di estado, mester keda existi y 
keda den man di pueblo, y no sin 
mas por mira con ta trata na lague 
sangra muri. 

E ultimo informacion cu nos a ricibi 
ta trata cu dia 7 di november 2019 
Serlimar a haci un peticion pa un 
compania di accountant evalua e 
situacion financiero di e compania. 
Dia 2 di januari 2020 a haci entrega 
di un draft na Serlimar, pero cu ex- 
Director di Hunta di Supervicion a 
haya necesario pa expande e tarean- 
an di e investigadornan. 

Remarcabel ta cu den e introducion 
di e raport ta duna di conoce cu aki 
NO ta trata di un control formal 
di un accountant, tampoco nan no 
a haya tarea pa duna un opinion 
riba e proporciona p’e "mangement- 
team" di Serlimar, y pio ainda, ta 
menciona cu NO por duna ningun 
garantia riba CONFIABILIDAD, 
INTEGRIDAD NI E EXACTITUD 
di e cifranan cu a ser duna dor di e 


ex-Director. 

Cifranan cu porcierto nos cu e 
ex-Director a manipula e ulti- 
mo añanan, cu consentimento 
di gobierno POREDmep y tam- 
be e Parlamento “nobo”, p’asina por 
haya ayudo financiero di Gobierno. 
Mientras e punto di salida ta cu e 
raport lo mester sirbi como punto di 
salida pa un duscusion tocante Ser- 
limar, e investigadornan ta adverti 
cu nan no a logra compila un impre- 
sion completo di e posicion financie- 
ro di Serlimar?? 

Pa UPP no ta conoci pakico a haci e 
investigacion tog, si tog no por ga- 
rantisa credibilidad ni confiabilidad 
di e cifranan, te pa sirbi como punto 
di salida di discusion. Of ta pa purba 
laba cabez di Otmar Oduber atrobe? 
Studiando contenido di e raport 
por ripara cu diferente aspecto di 
e maneho no a wordo menciona, 
lantando e sospecho cu aki probable- 
mente esnan responsabel cu mane- 
ho y supervision di Serlimar lo ta- 
batin e intencion pa duna un “quasi” 
responsabilisacion. Nan no ni siki- 
era a splica pakico no tin un cuenta 
anual desde 2017, mientras e raport 
en todo caso a mustra bon cla e dero- 
chamento di placa cu a tuma lugar e 
ultimo tres aña. 

Sin bay mucho den detaye, p’aworki, 
nos mester remarca cu esnan cu a 
haci e investigacion a skirbi cu nan 
a traha a base di loke nan a wordo 
duna "as is"! Dicon no a haci men- 
cion di e topico den discucion desde 
2007, esta e proyecto di Bouldin & 
Lawson. 

Un proyecto cu a ser boycotea fero- 
zmente dor di e Gobierno AVPOR y 
despues te hasta desmantela dor di 
e Gobierno POREDmep, y cu no ta 
aparece ni como hero bieu como un 
"asset" di Serlimar. 

Si a haci mencion cu a gasta mas di 
400 mil fiorin pa su desmantelacion. 


Esnan cu a duna e "informacion" ta- 
bata hopi selectivo den nan informa- 
cion, unda a bay den algun caso den 
detayes, p.e. cu na 2005 Serlimar 
a tuma algun lessenaar, tereno y 
trucknan over. Pero un detaye hopi 
importante cu t’e huurmento di un 
edificio di un amigo/sponsor di e ex- 
Minister nan NO a dunal! 

Nos por tuma nota tambe cu e debe 
di Serlimar a subi di 6.076.054,= 
fiorin na 2009 pa 15.847.550 fiorin 
na 2017. Un aumento di mas 160%. 
Cu yegada di Otmar Oduber e debe 
a aumenta barbaramente y yega, no 
spanta, na 41.199.715,= fiorin. 

Un aumento barbaro di 160% compa- 
ra cu loke Benny Sevinger(AVPOR) 
a laga atras.!!! Pero si compara e ci- 
fra aki cu loke e Gobierno di MEP 
y Booshi Wever ta bisa cu e como 
esun responsabel na fin di 2009, e 
aumento aki ta nifica un aumento di 
578%!!! 

E tambe tabata kier ta orguyoso di 
a haci un mega-debe na Serlimar?? 

UPP su conclucion ta, despues di a 
lesa e raport aki, mas cu nunca un 
berdadero investigacion forensico y 
independiente ta necesario na Ser- 
limar, p’asina saca afo e maneho fi- 
nanciero y adminstrativo cu a wordo 
hiba na Serlimar SG desde 2005. 
Aki no ta cuestion si tabatin fraude 
y corupcion, pero ken y kendenan 
t’esnan cu a colabora den e ladroni- 
cia aki. Y mester haci liher pa per- 
cura cu mas NO documentonan de- 
saparece y/o pasa den un "shredder" 
pa evita cu mas cas pega candela! 

Mientrastanto prensa comprometi 
of riba payroll di Gobierno ta kere 
por uza e raport aki pa yuda laba 
cabes di Otmar Oduber. Esaki ta 
pone cu nos ta sinti e obligacion pa 
den e dianan aki, nos lo trata algun 
otro aspectonan di e raport, Booshi 
Wever a conclui su comentario. 

Awo cu 2 florin mas, bo por gana e 




500 . 


Afl. 400.000,- +AA 100.000,- 

Benta ta sera 6:30 pm y sorteo ta 6:45 pm ÇXtrA 


MetaCorp ta sigui inverti den nos economia: 

Drive-in lo habri 
otro luna caba 



TRABOUNAN di con- 
struccion ta avansando li- 
her na E. de Veer Drive-In 
Theater, pa por habri bek 
den algun siman di tempo. 
E meta ta pa purba crea e 
mesun ambiente te unda 
ta posibel, cu e mesun edi- 
ficio di consecion y cu e 
mesun menu. 

N’e momento aki tin cinco 
contratista chikito envolvi 
den e trabounan di reno- 
bacion y construccion di e 
edificio. 

Director di MetaCorp, Ed- 
die de Veer, a sigura cu 
compania a haci un inver- 
sion cuantioso pa por ad- 
kiri ekiponan nobo y mod- 
erno pa proyecta pelicula 
riba pantaya grandi. 

“Si bo sigui social media, 
ta nota cu a lanta e memo- 
rianan for di soño atrobe. 
Hopi ta recorda nan 
hubentud. 

Tin un acogida grandi di 


esnan cu a bay Drive-In 
den añanan 70, 80 y par- 
cialmente 90 y lo ta inte- 
resante pa wak con nan 
yiunan lo reacciona cu un 
Drive-In, unda ta mira 
pelicula den auto, den un 
ambiente familiar y alabes 
social”, asina Eddie de 
Veer a conta. 

E concepto riba mesa awor, 
ta pa purba mantene e me- 
sun estilo di antes. Lo haci 
uzo di un canal di radio 
riba FM pa transmiti zoni- 
do di e peliculanan. Asina 
p.e. a conserva e machin 
cu ta conta cuanto cliente 
ta drenta den e area di 
consecion. 

Pa loke t’e menu, esey 
tambe lo purba iguala. 
Lamentablemente e fa- 
moso hamburger, e sabor 
probablemente lo no ta 
mesun cos, pasoba e per- 
sona cu tabata trah’e no ta 
na bida mas. 

“Pero asina mes lo haci tur 


intento pa yega n’e mesun 
smaak original”, di acuer- 
do cu Eddie de Veer. 

E. de Veer Drive-In The- 
ater a habri na Kibaima 
na aña 1969 cu e prome 
pelicula “The guns of Na- 
varone”. Nan a cera na aña 
2009 y e utimo pelicula ta- 
bata “Fast and the Furious 
# 4”. E Drive-In tin espacio 
pa staciona 380 auto. 

Ainda no ta sigur cu cua 
pelicula lo habri atrobe. 
“Nos ta cerando acuer- 
donan. Pero Covid-19 a 
causa cu disponibilidad 
di cierto pelicula a move 


pa otro temporadanan 
di aña....pero nos lo tin 
algo bon. Nos lo bin cu un 
pelicula cu ta pas bon cu 
tur locual nos ta haciendo 
aki”, asina Eddie de Veer 
a sigura. 

Algun siman pasa a an- 
uncia cu Drive-In lo hab- 
ri den 6 siman y esey ta 
encera den e prome of di 
dos siman di luna di juli. 
Eddie de Veer a bisa cu e 
concepto nobo lo encera cu 
ta cobra pa auto en bes di 
cobra pa persona. E inten- 
cion ta pa habri tur dia, cu 
diferente orario di pelicu- 
lanan. 


Auto a perde control y bay termina den e greppel na Hato 



DIARANSON atardi algo pasa di 4'or 
Polis a bay altura di Elmar na Hato, 
unda un Nissan Sentra a cay den e 
greppel. 

Un rato prome awa a yobe y posible- 
mente esaki tabata e motibo di e ac- 
cidente. 


Na yegada di Polis, nan a compronde 
cu e Nissan tabata para n’e rotonde 
pa bay direccion pabou, unda cu e ve- 
hiculo a slip y bay cay den e greppel, 
kedando riba su banda drechi. 

Un persona a reslulta levemente he- 
rida y a wordo atendi dor di Paramed- 
iconan cu a presenta n’e sitio. 

Robert Candelaria ( AVP ) 

'Passend onderwijs' di Minister Lampe 
ta pio cu keda sinta 



SIMAN pasa fraccion di AVP, a 
vota contra diferente mocion den 
Parlamento durante e reunion cu 
Minister Rudy Lampe. E mocion cu 
si nos a sostene ta nos mocion cu ta- 
bata un mocion di desconfiansa con- 
tra e Minister di Educacion, miem- 
bro di fraccion di AVP, sr. Robert 
Candelaria a declara. 

Un ehempel di un mocionnan cu nos 
no a sostene t’esun di 'fiexibele bev- 
orderingsnorm', esaki t’e norma pa 
bay over. Ta importante pa bisa cu 
den e caso aki nos no a vota contra e 
mucha, pero nos a vota na beneficio 
di e mucha. 

Un di e motihonan pakico nos a vota 
contra ta, pasobra Minister Rudy 
Lampe a bisa den Parlamento cu te 
n’e momentonan ey, no tabatin un 
'bevorderingsnorm' mes p’e aña es- 


colar aki. Con nos por vota pa fiexi- 
bilisa un norma cu no ta existi mes? 
Si no tin 'bevorderingsnorm,' ta im- 
posibel pa un mucha keda sinta. 

Nos a compronde cu ley ta stipula cu 
pa yega na e 'hevorderingsnorm' pa 
un aña escolar, Minister ta 'leg vast' 
loke un schoolbestuur y Inspectie ta 
overleg cu otro. 

Interesante ta cu durante e reunion, 
Minister Rudy Lampe a bisa cu e ta 
para p’e principio pa niun mucha 
keda sinta y tambe e ta para pa 'pas- 
send onderwijs.' Passend onderwijs 
ta sona sofestica y bunita si bo no sa 
kico e ta. 

Loke passend onderwijs ta den opin- 
ion di Minister Rudy Lampe ta ni- 
fica, cu e ta degrada e nivel di scol di 
e mucha. 

Passend onderwijs real ta ora ho ta 
yuda e alumno cu yudansa specifi- 
camente nesesario p’e mucha p’e no 
cay atras of keda sinta. 

Pero loke Minister Lampe ta com- 
pronde hou di esaki ta diferente y 
p’e motibo ey, 'passend onderwijs' di 


Lampe den opinion di Robert Can- 
delaria ta pio cu keda sinta. 

Lagu’e duna algun ehempel. 

Un mucha cu ta den VWO 4 y lo mes- 
ter keda sinta e aña aki, segun 'pas- 
send onderwijs' lo hah’e pa HAVO 5 
y e lo mester traha examen mesora 
e siguiente aña. 

Un mucha cu mester keda sinta den 
HAVO lo wordo manda MAVO y un 
mucha cu mester keda sinta den 
MAVO, lo bay EPB. 

Esey den su opinion ta pio cu keda 
sinta, pasobra e mucha mester cam- 
bia scol inhustamente y tur esaki, 
net e aña aki cu Covid a dificulta e 
enseñansa di e hoben. E mucha no a 
haña chens pa haña tur les pa dem- 
ostra su mes. 

Nos ta haci un apelacion riba tur 
profesional den enseñansa, pa tra- 
ha hunto y yuda e muchanan cu a 
perde hopi les den e aña escolar aki, 
pa nan por catch up mas tanto cu 
ta posibel pa nan haal in loke nan a 
perde, segun Parlamentario Robert 
Candelaria a trece dilanti. 


ATENCION 


Ultimo dia di pago pa factura di 
luna di april 2020. 


Dialuna 15 di juni, 2020 e cobransa di 
coriente di april 2020 lo vence. 

Ta conseha tur cliente pa, apesar di e 
situacion dificil, cumpli cu pago pa evita 
acumulacion di debenan atrasa. 

Pa no para den fila y pa proteccion di un 
y tur, ta recomenda pa haci pago online. 


Aruba Bank: 
RBC: 

Banco di Caribe: 
CMB: 


512012 

30464783 

80468433 

20658000 


Elmar ta conselia tur cliente pa tin 
nan cuenta di coriente up to date. 


r 


f 



Danki pa e comprension 


523 7100 I customerservice@elmar.aw 


Conocido bombero, Mickel Sigfried 
Tromp (50) a sorprende tur cu 
conoce cu su morto repentino 


ORA di dia a habri diarazon, di 
biaha e noticia plama cu e cono- 
cido bombero, Mickel Sigfried 
Tromp a fayece. Tur esnan cu 
a conoce no por a kere e noticia 
aki, pasobra ainda den dia, esta 
diamars e tabata asina contento 
pa ayera mainta bin tende cu e 
no ta cu nos mas. 

Mickel Tromp, un “Bevelvo- 
erder” conoci cu 28 aña di expe- 
riencia den Cuerpo di Bombero, 
a fayece diamars anochi lat na 
Hospital. E1 a traha den dia pero 
anochi a sinti su curpa malo y 
na dado momento mester a bay 
Hospital. A purba reanime, pero 
no a logra y asina a fayece na 
Spoedeisende Hulp na Hospital. 

E mama a conta diamars ano- 



chi, na dado momento Mickel a 
lanta for di soño debi na dolor 
den pecho. Cu awa na wowo el a 
yega cerca su mama y a pidi’e pa 
yud’e, pasobra e tin hopi dolor y 
tabatin gana di saca. E mama a 
ofrece un Paracetamol cu awa p’e 
bebe. E1 a bay den baño pa saca 
y a regresa yorando cu su mama 
cu e tin hopi dolor. E mama y 
tata a sali mesora cu nan yiu di 
50 aña di edad pa Hospital. 

Porlannentano Arthur Dowers 

Pa Gobierno hero cu 
palo y schroef ta prome 
cu salud di hende 


PA fraccion di AVP un biaha mas, 
lamentablemente, tin cu trece 
asuntonan dilanti cu ta birando 
preocupacion grandi pa henter co- 
munidad, segun miembro di frac- 
cion, drs. mr. Arthur Dowers a 
declara. 

"For di oranan tempran diahuebs 
mainta, mi a ricibi diferente ya- 
mada di hendenan sumamente 
preocupa, despues cu a bin sali na 
cla cu AZV den un afan pa reduci 
gastonan operacional riba exigen- 
cia di Gabinete Wever Croes, lo a 
dicidi di termina cu uso di e ser- 
vicio di transporte pa pashentnan 
di dialyse. 

E preocupacion ta grandi sin duda 
cerca hendenan cu pa algun tem- 
po caba ta depende di e servicio di 
transporte aki pa ricibi tratamen- 
to medico, sea cu ta pa trata heri- 
danan of pa haci dialyse, caminda 
di un dia pa otro, ta dicidi di stop 
di brinda e servicio aki. 

E pais ta pasando den un crisis, 
Gobierno a impone diferente me- 
dida cu a afecta pueblo, pero den 
tur e problemanan aki, t’e propio 
Gobierno ta dunando nos hende- 
nan e impresion, cu nunca e hende 
tabata central pa Gabinete Wever 
Croes. 

Den inicio di e periodo di gober- 
nacion aki, Prome Minister y can- 
tidad di otro hende di e Gobierno 
aki a insisti cu nan tin e ser hu- 
mano central, cu e hende ta bin 
na prome lugar. 

Sinembargo practicamente na 
mes momento cu Gobierno ta di- 
cidi di corta den e servicio di cui- 
do medico di un grupo cu pa gran 
parti ta hendenan grandi, tin un 


Minister ta bin dilanti y 
anuncia un proyecto cu e lo 
bay ehecuta. 

Minister di Turismo, Dan- 
gui Oduber ta bin anuncia 
construccion di un pier na 
San Nicolas, algo cu na otro 
momento, bou otro circun- 
stancianan lo por, pero den 
e dianan dificil aki, ta un 
decision sin pia no cabes. 

Loke ta e locura di mas grandi, ta 
cu net e Minister di Salud Publico, 
cu tambe ta responsabel pa mane- 
ho di AZV y e proceso di cortamen- 
to di gasto operacional, t’esun cu 
ta bin anuncia un proyecto cu n’e 
momentonan aki no por tin mas 
urgencia cu bienestar di salud di 
hende. 

Con un Gobierno cu semper a 
papia di ta pone e ser humano 
prome, ta dicidi di hinca placa den 
un proyecto di un pier anto practi- 
camente na mes momento, ta avi- 
sa tur pashent cu pa hopi tempo 
ta haciendo uso y ta depende di e 
servicio di transportacion pa nan 
ricibi cuido medico, cu for di dial- 
una padilanti nan mes tin cu bay 
pa tratamento medico. 

Practicamente loke Minister di 
Salud ta bisando pueblo di Aru- 
ba, ta cu contruccion di e pier ta 
bin prome cu nan bienestar, nan 
salud y esey ta realmente tristo. 

Hero, palo cu schroef ta mucho 
mas importante cu salud di nos 
hendenan y cu p’esey Gobierno 
tin placa, pero no pa yuda hen- 
denan cu tin cu bay hospital pa 
tratamento y den algun caso, cu 
ta alarga nan bida. 


Awor e Minister por bisa cu e 
proyecto aki ta riba presupuesto, 
e por bisa cu Parlamento a aproba 
placa p’e pier, pero e Minister sa 
masha bon cu e por bin Parlamen- 
to y pidi y haya permiso p’e por 
usa e placa aki pa sigura salud di 
nos hendenan pa un tempo. 

Den momentonan di crisis un Go- 
bierno serio cu mandatarionan se- 
rio y capas cu ta bon na altura cu 
e ser humano realmente mester 
ta semper central, e tin cu haya 
un solucion pa nos hendenan sigui 
haya tur asistencia necesario pa 
sigura nan salud, sigura nan bida. 

E excuus cu tin placa aproba riba 
presupuesto no ta bay ya cu Gabi- 
nete Wever Croes tin un presu- 
puesto aproba di 1.3 biyon florin 
cu Gobierno Hulandes ya a an- 
uncia cu e tin cu wordo cambia 
p’asina Aruba por haya ayudo fi- 
nanciero, pues caminda pa cana 
tin. 

Nada mester of por ta riba bida di 
un ser humano y e reaccion cu nos 
a bin ta ricibiendo di hopi hende 
den comunidad, ta otro muestra 
cu Gabinete Wever Croes no tin 
nocion di kico nan tin cu haci y 
con nan tin cu lucha pa bienestar 
di nos hendenan," Parlamentario 
Arthur Dowers a declara. 

Drs. Mervin Wyatt-Ros: 

Ta inaceptable cu Minister 
den forma dktatorial kier 
muda Paso pa Futuro 



machinnan cu por ser kita 
djaki pa pone aya. Nan no ta 
muchanan cu por cu cambio 
facilmente y nan mayornan 
lo mester bay hiba nan skol mas leu di menos recurso lo sufri e conse- 
for di cas. En especial den e tempo- cuencianan. 
rada dificil aki cu nos pais ta pas- 



PARLAMENTARIO drs. 
Mervin Wyatt-Ras (AVP) ta lamen- 
ta cu Gobierno y especialmente Min- 
ister di Enseñansa, Rudy Lampe no 
ta sali na vanguardia di derecho di 
mucha. Den e siman aki maestro- 
nan a bin ta manifesta nan disgus- 
to tur dia pa medio di 
cierto accion ludico na 
nan skolnan, manera 
p.e. pitra auto y tam- 
be para dilanti skol cu 
pankarta. 

Wyatt-Ras tabata pre- 
sente na Skol Paso pa 
Futuro diaranson atar- 
di pa sostene maestro 
y mayornan. Minister 
di Enseñansa, Rudy 
Lampe kier muda e 
skol aki sin tene cuenta 
cu e muchanan y nan 
necesidadnan. 

N’e edificio aki panord 
di Postkantoor tin lo- 
kaal pa traha obranan di man y tam- 
be tin un cushina. E muchanan ta 
siña “life skills” pa man por defende 
nan mes mihor den aspectonan so- 
cial (sociale redzaamheid). 


ando aden esaki no ta aceptable. E 
Minister Rudy Lampe kier saca e 
mucha y maestronan no ta husto. 

Kier core cu e muchanan di Paso pa 
Futuro. Manera por a compronde 
pone muchanan di Beatrix- 
school den e edificio, mien- 
tras cu Beatrixschool su edi- 
ficio te ainda no a ser drecha 
dor di e Gobierno aki. 

Wyatt-Ras ta di opinion cu 
mester stop tur e cambionan 
cu e Minister kier bin cun’e. 
E kier integra/fuseer skol- 
nan publico cu protestant 
sin tene cuenta cu e forma di 
pensa y religion di muchan- 
an y nan mayornan. Tambe 
e kier introduci skol riba dis- 
tancia sin tene cuenta cu po- 
sibilidad y debilidadnan di 
skolnan y mayornan cu no 
tin computer ni internet p’e 
muchanan. Aki e muchanan 


Tambe e kier apertura 
di skolnan despues di 
COVID cu tur conse- 
cuencia cu esaki por 
tin cu’e pa loke ta tra- 
ta hygiena y salud si e 
muchanan. 

Maestro-, docente-, 
hoofdnan y sindica- 
tonan SIMAR, SEPPA 
y SPA a demostra y 
entrega carta na Gobi- 
erno y Parlamento. 
Durante un reunion 
publico cu e Minis- 
ter, fraccion di AVP a 
entrega un mocion di 
desconfiansa contra 
Minister Rudy Lampe, 
mientras coalicion a sostene e Min- 
ister y entrega mocionnan pa sos- 
tene maneho di e Minister. 

Despues Parlamento a reuni cu SI- 
MAR cu a trece padilanti cu e Min- 
ister no ta dialoga ni comunica cu 
nan. 

Un dado momento Minister di Asun- 
to General a anuncia cu e ta para 
tur cambio. Sinembargo Minister 
Lampe a sigui cu loke el a bin ta haci 
y a bisa cu e lo dialoga tocante im- 
plementacion, pero di cambionan cu 
el a anuncia. Esey kiermen cu nada 
lo par’e di sigui locual e kier logra. 
Wyatt-Ras ta spera cu por considera 
derechonan di mucha dor di e Go- 
bierno aki cu a bisa cu p’e e hende 
lo ta central sinembargo mas y mas 
ta resulta cu hende no ta central p’e 
Gobierno aki. Ta prefera di scapa e 
coalicion, cu no ta synchronisa nan 
maneho, y conserva nan posicion en- 
bes di defende interes di enseñansa 
y nos muchanan. 


E muchanan ta special y no ta lo kier 




BANCOMBERSAVNOPREOCUPA 

Cobransa di grondbelasting 2020 a sali 

E cobransa tin fecha di 1 di juni 2020 


DEPARTAMENTO di Impuesto a saca e cobransan- MAS INFORMACION 

an di grondbelasting 2020 y den e dianan benidero e Pa mas informacion tocante e cobransa di Grondbelast- 
contribuyentenan lo ricibi esaki via post. E cobransa ing por yama 522-7423 of 522-7424. 
tin fecha di 1 di juni 2020. 

Ley ta duna e opcion 

pa paga e grondbelas- Termino dipago 

ting den un solo bi- sigui un skema di e terminonan di pago manera stipula den ley: 

aha of den termino. 

Departamento di Im- 
puesto ta conseha tur 
contribuyente pa lesa 
e texto imprimi riba e 
cobransa cu hopi at- 
encion pa cu e termi- 
nonan di pago. 


PREFERIBEL HACI 
PAGO ONLINE 
Por haci pago na De- 
partamento di Im- 
puesto mes, na un 
MFA of via banco. No 
obstante nos servi- 

cionan di caha, Departamento di Impuesto 
ta sigui recomenda pa preferiblemente haci 
pago di impuesto online via Aruba Bank of 
Banco di Caribe. 

E sistemanan di e banconan aki ta conecta 
automaticamente cu e sistemanan di DIMP 
y e mesun dia e transaccion ta keda registra 
den e sistema di Departamento di Impuesto. 
Ora di haci pago online mester scoge e op- 
cion di Bill Pay y no Transfer. 

Tambe ta importante pa menciona: Grond- 
belasting 2020, e number di cobransa y e 
persoonsnummer. Di e forma aki Departa- 
mento di Impuesto por procesa e pagonan 
corectamente. 

AREGLO DI PAGO 

E cliente cu no por paga su cobransa di acu- 
erdo cu e terminonan legal, por haci un peti- 
cion pa areglo di pago. Mester haci e peti- 
cion aki mas pronto posibel. Asina e cliente 
mes por evita cu Departamento di Impuesto 
ta continua cu e proceso di cobramento cu 
gradualmente por bira mas severo, locual 
por nifica tambe gasto extra pa e cliente. 
Actualmente e contribuyentenan por haci 
uzo di e areglo di pago flexibel cu e Plan di 
Alivio Fiscal 2020 ta brinda. E contribuy- 
entenan por paga nan cobransa den un ter- 
mino mas largo y asina haya mas espacio 
financiero. 


Grondbelasting 2020 fecha 1 di juni 2020 

Termino di pago 

Fecha final pa 
haci pago 

Suma di pago rekeri segun ley 

E prome 2 
terminonan di pago 

1 dijuli 2020 

50% di e suma di cobransa pa cubri e prome y di dos 
kwartaal (jan - maart y april - juni) 

Di tres termino di pago 

30 di september 2020 

25% di e suma di cobransa pa cubri e di tres kwartaal 
(juli - sept) 

Di cuater termino 
(ultimo termino) 

4 di januari 2020 

25% di e suma di cobransa pa cubri e ultimo kwartaal 
(oktober - december) 

Pa dia 4 di januari 2020 e cobransa di aña 2020 mester ta completamente paga. 



Club Kibrahacha 
ta busca voluntario 

Bo kier contribui na un meta social y noble? 

Bo kier tin contacto cu hende di diferente 
generacion y cultura? 

Bo kier hasi un diferencia den bida di nos 
grandinan? 

Bo kier yuda preveni soledad y isolacion bou di 
nos grandinan? 

Bin join nos team 


YAMA NOS NA 

582-8159/588-3131 


MISION YVISION 

Club Kibrahacha 60+ ta un centro di actividad 
unda nos grandinan full rond di Aruba por bin 
entretene nan mes y tambe socialisa cu otro. 



^LUn KIDIUHJlCHJl 



9 Piedra Plat 23, Paradera 


D www.clubkibrahacha.com 

CoQch Financiero Francis Groeneveldt di Lead2Success: 

"Companianan ta ekipa empleadonan p'e "Normal Nobo" 


RECIENTEMENTE Coach Fi- 
nanciero sr. Francis Groeneveldt di 
Lead2Success - organizacion espe- 
cializa den Desaroyo Personal y 
Maneho di Finanza a duna un tayer 
financiero na henter e ekipo laboral 
di FootFit Birkenstock Aruba. 


Groeneveldt a splica. 

“Covid-19 ta un oportunidad pa 
companianan expresa aprecio den 
spirito di hermandad y soli-daridad. 
Manera nos tur sa, esaki no ta tem- 
po pa bay bek na loke nos tabata 



Directiva di dicho compania a mira 
e urgencia den e temporada di cri- 
sis cu nos t’aden y a opta pa inverti 
den nan empleadonan pa yuda nan 
pa nan ta mihor ekipa p’e ‘Normal 
Nobo’ cu nos ta de-saroyando aden. 

“E tabata algo cu ta biba den curason 
di gerencia di FootFit Birkenstock 
Aruba caba; Nan a yega di acerca 
nos den pasado pa ekipa cada miem- 
bro di nan organizacion pa siña nan 
presupuesta y maneha nan finanza, 
pero pa motibo di tempo no a logra 
coordina henter e ekipo e tempo ey, 
pero mirando e reto financiero cu Co- 
vid-19 a trece mundialmente - sigur 
aki na Aruba cu fronteranan cera 
trancando economia mirando cu tur- 
ismo ta nos unico pilar economico - a 
dicidi di prioritisa esaki mesora. 
Asina cu comercio a habri bek, el a 
bira prome punto di agenda y asina 
a coordina henter e ekipo pa asisti 
Lead2Success su tayer financiero,” 


conoce como ‘nor-mal’ pero ta mas 
bien un ‘Normal Nobo.’ Y den e ‘Nor- 
mal Nobo’ aki, no tin espacio pa op- 
era nos bida y finansa sin ordo y sin 
limitacion mas. 

Pa por sobrebibi, inteligencia finan- 
ciero ta di gran importancia.” 

“Aki companianan y Departamen- 
to di Recurso Humano mester por 
funda Programanan di Cuido - Care 
programs — p’e bienestar financiero 
di nan empleadonan. Atendiendo 
asina cu e ‘falta di educacion finan- 
ciero’ cu hopi ciudadano tabatin 
caba, prome cu Covid-19 y mas ain- 
da durante un temporada unda hopi 
empleado ta sinti nan reta pa logra 
cubri tur nan necesidadnan basico y 
unda te hasta varios tin miembro- 
nan/yiu den nan propio hogar cu a 
perde trabou,” Groeneveldt a añadi. 

“Covid-19 a trece un presion finan- 
ciero enorme pa hopi famia. Algo cu 


indudablemente ta drenta nan lugar 
trabou. Contrario n’e hecho cu esaki 
tin un efecto riba e animo y salud 
mental di e empleado, na mes mo- 
mento, e ta trece un alivio enorme 
ora cu directiva provee un tayer fi- 
nanci-ero pa yuda trece alivio den 
esaki. 

E ta duna un sentido di comunion 
cu ta bisa: “Hunto nos ta den esaki y 
Hunto nos lo sali for di esaki.” 

“Esaki ta oportunidadnan pa union, 
unda companianan por expresa 
aprecio na nan empleadonan den un 
spirito di hermandad y solidaridad. 
E no solamente ta trece alivio, sen- 
tido di aprecio, pero tambe fieldad di 
parti di miembronan di e ekipo, paso 
na fin di dia - no obstante e tipo di 
relacion sea personal of profesional - 
bida ta trata di humanidad y di crea 
relacionnan.” 

“Nos ta siña nan con pa presupues- 
ta, prioritisa, corta gasto, haci com- 
pras di manera mas efectivo y traha 
un plan pa logra nan obhetivonan di 
manera sigur kedando den un plan 
contingente. Tayer por tuma lugar 
na lugar di trabou mes,” Groeneveldt 
a elabora. 

Na mes momento e Experto Finan- 
ciero a manda un palabra di felicita- 
cion na gerencia di FootFit Birken- 
stock Aruba y otro companianan cu 
ya caba ta tumando paso pa inverti 
den e bienestar fi-nanciero di miem- 
bronan di nan organisacion. 

“Tin varios compania cu a expresa 
di tin un programacion saludabel 
caba instala, pero lo prioritisa Salud 
Financiero como e prome tayer post- 
Covidl9 pa ranca sali cun’e.” 

“Por tuma contacto cu Lead2Suc- 
cess na 593-4543 of via info@lead- 
2success.net pa coordina e iniciativa 
y hunto nos lo colabora pa trece spe- 
ransa y dirigi un cambio di perspec- 
tiva den e mente di e empleadonan, 
pa nan propio bienestar y e biene- 
star di nan famia, cu lo indudable- 
mente re-fleha den e operacion di e 
organisacion, como tambe nos na- 
cion den su conhunto,” Groeneveldt 
a termina bisando. 

Bo asuntonan bancario facil y liher na 

Aruba Bank Self-Servke na San Nicolas 



Corte di Prome Instancia tin un 
caso interesante awe pa trata 

Horario 

Sospechoso 

Acto Castigabel 

08.30 

T.-r.M.P. 

A.A.B. 

N.L.R.S. 

S.A.F. 

M.T.C. 

P. y S. y F. ta wordo acusa di ladronicia cu violencia di un suma di placa 
y/of carchinan di telefon y/of boteman di bebida di un supermercado na 
Cura Cabay riba 12 di september 2019. E violencia a encera cu a drenta e 
establecimento cu cara tapa y arma di candela den man y a grita: ‘‘Atraco, 
atraco! '' y cu a punta e arma riba cabez di e cahero y a pidie pa habri e 
caha. 

P. y S. y F. ta wordo acusa di posesion di un arma di candela riba 12 di 
september 2019. 

P. y B. y F. ta wordo acusa di ladronicia cu violencia di un suma di placa 
di un supermercado riba 18 di september 2019. E violencia a encera cu a 
drenta cu cara tapa y arma di candela den man y a grita e palabranan: 
‘‘Atraco, atraco! '' y cu a punta un arma di candela zilver y/of un arma 
largo den direccion di curpa di un persona y a exigi pa habri e caha. 

P. y B. y F. ta wordo acusa di posesion di un arma di candela zilver y un 
arma largo riba 18 di september 2019. 

P. y B. y F. ta wordo acusa di ladronicia cu violencia di un suma di placa 
y/of un boter di bebida y/of carchinan di telefon di un supermercado riba 
18 di september 2019. E violencia a encera cu a drenta cu cara tapa y 
arma di candela den man y a grita e palabranan: ‘‘Atraco, atraco! ” y 'Wo 
wak nos '' y a saca un arma di candela zilver pa un persona. 

P. y B. y F. ta wordo acusa di posesion di un arma di candela color zilver 
riba 18 di september 2019. 

P. y B. y S. ta wordo acusa di ladronicia cu violencia di un suma di placa 
y/of boternan di bebida y/of cigaria di un bar riba 22 di september 2019. E 
violencia tabata dirigi contra dos persona y a encera cu a drenta cu cara 
tapa y arma di candela den man y a grita e palabranan: ‘'Where is the 
money! '' y cu a punta un arma di candela riba un persona y a dal e na su 
cabez y a scop e varios biaha na su cabez y curpa y cu a pusha e di dos 
persona y a punta un arma di candela riba dje tambe. 

P. y B. ta wordo acusa di posesion di un arma di candela color zilver y un 
arma largo riba 22 di september 2019. 

P., conhuntamente cu otronan of un otro, ta wordo acusa di ladronicia cu 
violencia di un suma di placa y/of boternan di bebida y/of cigaria y/of un 
portmoni y/of un telefon di un bar/restaurant riba 3 di oktober 2019. E 
violencia tabata dirigi contra cuatro persona y a encera cu a drenta cu cara 
tapa y arma di candela den man y cu a pone e arma zilver na cabez di un 
persona y a pushe cu forza, cu a punta e arma zilver riba curpa di e di dos 
persona y a bise e palabranan: “Nami placa, nami placa y cu a punta e 
arma largo riba e di tres persona y a grite e palabranan: “Give me 
everythingyou have, Iwill shootyou. Don ’t talk’\ y cu a punta e 

arma largo riba e di cuatro persona y a bise: ‘‘Keda keto, duna mi bo 
telefon 

P. ta wordo acusa di posesion di un arma di candela color zilver y e 


ARUBABank a introduci e prome 
Self-Service Area na San Nicolas, 
pa brinda e comunidad pariba di 
brug opcionnan bancario facil y li- 
her. Na luna di mei e banco pione- 
ra a ekipa su sucursal cu un Smart 
Deposit Machine, un Customer 
Service Kiosk y un ATM adicional 
pa brinda e cliente un berdadero 
experiencia superior. 

Nos ta recorda tur cliente cu n’e 
Smart Deposit Machine, tur cli- 
ente di Aruba Bank por deposita 
placa cash riba nan cuenta, paga 
recibonan di utilidad (WEB, EL- 
MAR, SETAR) y paga tarheta di 
credito. 

Tur e transaccionnan aki lo ta dis- 
ponibel riba cuenta di biaha. E 
deposito di biyetenan por ta tanto 
na florin como na dolar Mericano 
(AWG y USD), cada uno mester 
wordo deposita apart. 

E area ta consisti di un mashin di 
ATM caminda e mashine ta bay 
mas leu cu simplemente lanta 
placa y check bo balans. Awor por 
cambia PIN, mira of print mini 
statement, incluso transferi di 
cuenta pa cuenta. mihor. 

E bentahanan aki ta disponibel pa 
clientenan tanto individual y ne- 
goshinan, cu tin un tarheta di de- 
bito (ATM). 

Na e Customer Service Kiosk, bo 
por haci cambio di bo informacion 
personal, activa text banking, link 
un cuenta na un ATM card, incre- 
menta e limite di ATM, reemplasa 
un credit card, raporta un credit 
card perdi of horta, pidi un card 
PIN number, pidi un overdraft, 
haci transferencia pa otro persona 
y hopi mas. 

Nos representantenan cu e polo 
geel bisti ta na nos sucursal na 
San Nicolas pa asisti tur cliente. 
Nos area di Self-Service ta habri 
diariamente for di 7’or di mainta 
pa 9’or di anochi. 

Connision Futuro pa un Aruba Nobo 

Pueblo mester scoge pa keda cu Status Aparte 
of bira un Bijzondere Gemeente di Hulanda 


A yega e momento pa Aruba escoge cua structura 
estatal lo trece un mihor futuro pa nos isla. Nos 
kier keda cu nos Status Aparte of ta mihor pa Aru- 
ba bira un Bijzondere Gemeente di Madre Patria 
Hulanda?, ta preguntanan cu Atan Lee, motor tras 
di e movimento aki a duna di conoce. 

Pa bo por haci e mihor escogencia ata ki un com- 
paracion. 

KIKO STATUS APARTE A TRECE PA NOS: 

• Propio Himno & Bandera 

• Propio Gobierno 

• Corupcion, malgastamento di placa y abuso di 
poder door di gobernantenan 

• Enrikesimento cu placa di pueblo di politiconan, 
nan famia y nan amigonan den tur Gobierno for di 
1986 te cu awor 

• Salario, beneficionan, pensioen y overbrugging- 
stoelage exorbitante pa politiconan y ex-politi- 
conan. Te cu na aña 2010 Ministernan tabatin 
derecho pa bay cu pensioen cu 45 aña, 

Parlamentarionan cu 50 aña 

• Debe astronomico di mas cu 4.5 biyon cu lo tuma 
generacionnan pa paga bek. 

• Un aparato gubernamental desproporcional- 
mente grandi p’e isla y impagabel p’e pueblo 

• Dependencia total riba un solo pilar economico 

• Un sistema di salubridad publico cu no ta funcio- 
na debidamente y tambe ta impagabel p’e pueb- 
lo 

• Nivel abao di educacion, ‘braindrain’ y falta di 
inversion y modernisacion den enseñansa 

• Infrastructura deficiente 

• Medio ambiente neglisha cu consecuencianan pa 
e salud y bienestar di pueblo, flora y fauna 

• Paralizacion di sector priva debi na leynan anti- 
cua, impuestonan mas halto na mundo y hopi red 
tape pa por haci negoshi 

• Situacion social deplorable cu problemanan 
grandi di pobreza, violencia domestico, violencia 
sexual, adiccion na droga y alcohol, adiccion na 
gambling 

• Un isla extremadamente caro pa su mesun hende 
nan 

KICO LO CAMBIA SIARUBA BIRA UN BIJ- 
ZONDERE GEMEENTE: 

- Aruba ta keda pertenece na Hulanda manera ta e 
caso for di 1654 

• Aruba ta keda cu su himno y bandera 

• Aruba ta mantene su idioma, su cultura, su 
tradicionnan y su fiestanan cultural y Nacional, 
dia di Betico etc. 

• Arubianonan ta keda cu paspoort Hulandes 


• Arubianonan ta mantene tur nan derechonan 
mescos cu cualkier Hulandes Europeo 

. Aruba lo tin su propio Gobierno y tambe Burger- 
meester y diputadonan 

• Lo tin mas control di Parlamento riba Gobierno, 
terminando asina cu e asina yama ‘Stempel Parla- 
ment’ 

• Aruba su gobiernonan lo ta mas stabiel, sin con- 
stante lucha pa poder entre partidonan 

• Aruba por dicidi ariba su finanza publico, pero 
Hulanda lo yuda termina corupcion, abuso di pod- 
er y malgastamento di placa di pueblo 

• Hulanda lo yuda zorg p’e placa di pueblo wordo 
inverti na beneficio di pueblo y no na beneficio di 
un grupito so 

• Hulanda lo sanea e aparato gubernamental, ha- 
cie mas eficiente, mas profesional y menos costoso 

• Hulanda lo yuda pa cu un Cuerpo Policial bon 
structura, entrena y equipa 

• Hulanda lo sañea e salubridad publico, hisa e 
calidad di cuido y zorg p’e keda pagabel 

• Hulanda lo yuda modernisa enseñansa y trece na 
un nivel halto 

• Hulanda lo yuda drecha e clima di inversion na 
Aruba, pa negoshinan local y internacional 

• Hulanda lo yuda moderniza nos leynan 

• Hulanda lo ytuda drecha nos infrastructura 

• Hulanda lo yuda na drecha e situacion social den 
tur aspecto 

• Aruba lo keda dicidi cuanto y con e ta cobra im- 
puesto (belasting) 

• Si acaso Aruba no ta yega na fondonan suficiente 
pa cubri su presupuesto, Gobierno Central di Hu- 
landa lo yuda cu esaki. 

• Aruba por re-negosha su debe cu Hulanda 

• Aruba lo por aplica leynan estricto na fabor di 
nos medio ambiente, sanea lugarnan cu ta dañá 
of cu ta causando daño nan nos salud publico, nos 
ambiente di biba y nos flora y fauna 

• Lo negocia cu e Hulanda pa likida e deuda exter- 
no cu proyectonan di PPP ta surpasa 6 biyon. 

Ningun gobierno por soluciona e debe aki 

Escoge kico bo ta desea pa bo mes, e futuro genera- 
cionan y pa nos Aruba. 

Bay riba: https://form.iotform. 
com/201566399786877 y firma pa un referendum 
Si bo deseo ta pa Bin un REFERENDUM cu e 
opcion pa Aruba bira un Bijzondere Gemeente di 
Hulanda, yena e formulario aki. Hunto nos lo por 
haci un cambio positivo pa Aruba y nos siguiente 
generacionnan! 

Esnan cu ta desea pa yuda por manda un menseha 
na Movimiento. futuroaruba@gmail.com 
Comision Futuro pa un Aruba nobo. 

Lo trata apelacion di 
George Jamaloodin 
probablemente fin 
di october 2020 

WILLEMSTAD - Manera ta conoci, a tuma lugá e 
promé paso pa yega na tratamentu riba contenido di 
e caso di George Jamaloodin den apelacion, despues 
cu Huez a sentenci’é na 28 aña di castigo di prizon pa 
asesinato di Parlamentario Helmin Wiels, kende alabes 
tabata lider di Partido Pueblo Soberano. E suseso aki 
tabata na Pier di Marie Pampun di 5 di mei 2013. 
Husticia ta considerá George Jamaloodin como e per- 
sona cu a duna encargo pa laga mata Wiels, kende cu 
intervencion di Nini Fonseca, combiná cu Luigi Floren- 
tina y finalmente Elvis Kuwas, alias “Mónster”, a come- 
té e acto castigabel. 

George Jamaloodin sinembargo a sigui ta rechasá cat- 
egóricamente y awor ta preparando pa bay den apela- 
cion contra di e sentencia di Corte di Promé Instancia. 
E trio di Hueznan cu a atendé e caso tabata señora mr. 
Geurts, señora mr G. Edelenbos y señora mr. van Gink, 
kendenan t’esnan cu a dirigi e sesion di e siman aki. 

A keda cu Corte dia 9 di juli pa IS.lSor lo dicidi riba 
e peticionnan haci di parti di e abogado encargá cu e 
defensa. 

E abogadonan presente tabata mr. Mirto Murray, At- 
ena Sulvaran, pero Eldon “Peppie” Sulvaran t’esun cu 
a hiba palabra durante e caso pro-forma cu a dura for 
di lOor di mainta te 12.15. 

Peticionnan concreto cu a haci ta pa scucha vários tes- 



tigo y alabes tin e deseo pa haña algun procésverbal y 
of otro documentonan considerá di sumo importancia. 

Mal calidad di cuminda 

Mr. Eldon “Peppie” Sulvaran a haci mencion tambe di 
e cuminda den prizon cu lo ta di mal calidad y cu clara- 
mente tin su repercucion riba e estado di salud di su 
cliente. 

E detenido kende ta actualmente encarcelá den prizon 
di Koraal Specht, ta notablemente flaco, su curpa ta 
enormemente decai y e lo mester a pérdé bastante peso. 

Na final di e sesion Huez señora mr. van Gink a de- 
clará cu tratamento di e caso riba contenido lo ta cu tur 
probabilidad fin di óctober benidero, pa cua lo reservá 2 
dia tras di otro. 

Pero riba e observacionnan di Huez, abogado mr. Sul- 
varan a remarcá cu di su parti, segun su calculo 4 dia 
lo bay ta necesario pa trata e caso, como tal e ta reco- 
mendá pa añadi otro tratamento pro-forma mas. 


Exigencia di Hulonda pn bahn salario ta contra espirito di Reina Wilhelmina 


WILLEMSTAD - Dia 5 di augus- 
tus 1942 su Mahestad Reina Wil- 
helmina a papia cu Congreso Meri- 
cano. Den e discurso aki el a bisa cu 
Hulanda hunto cu Merca lo bringa 
contra e Alemannan y Haponesnan. 
E1 a ofrece entrega di bauxiet fo’i 
Surnam y productonan petrolero 
fo’i Córsou. 

P’e aliado industria di guera e ma- 
teria prima tabata sumamente bali- 
oso. 

Na Surinam fo’i novémber 1941 a 
establecé como proteccion temporal 
di e minanan di bauxiet un campa- 
mento militar Mericano. Tambe a 
bin un campamento militar Meri- 
cano na Córsou y Aruba. 


Como consecuencia di e presion 
Mericano el a anunciá 6 decém- 
ber 1942 den un discurso na ra- 
dio reforma den e relacion nan cu 
e otro partinan di Reino. Esaki pa 
satisfase e deseonan bibo di Indié- 
Hulandes y Surinam pa autonomia 
mas amplio. 

Un conferencia di Reino cu ta con- 
sisti di representantenan di Hulan- 
da, Indié-Hulandes, Antia Hulan- 
des y Surinam, lo mester a concipia 
na ‘mesa rondo’ consehonan pa un 
structura nobo di Reino. 

E structura aki a anticipá e man- 
tencion di relacion den Reino, pero 
tambe di autonomia interno di e par- 
tinan di Reino. Pa diferencia di tra- 


to a base di rasa of parti di carácter 
di pueblo lo no tabatin lugar. 

Pa Proclamacion Real, su 
Mahestad Reina Wilhelmina den 
exilio na Gran Bretania, 6 decém- 
ber 1942 a anuncia solemnemente 
cu e colonianan ultramar na final di 
Segunda Guera Mundial riba desi- 
cion propio lo por haña nan status 
autonómo p’asina den cuadro di 
Statuut nan por atende nan propio 
asuntonan di pais na un manera in- 
dependiente. 

Sinembargo despues di Guera Mun- 
dial, Indonesia a optá pa bolun- 
tad propio pa autonomia completo, 
despues na 1975 Surinam tambe pa 
boluntad propio a scoge pa autono- 
mia completo. 









14 


AWEMainta 


Diabierna, 12 Juni 2020 


Participacion 





: -.li [j _ 

■ÇAWEMdinla ^ 





LLa. Ci aUCtM JU^f-TL Q. 



■ 


LDdU 


Arub;] t;i cónaco- rjj di 4 rjrÉO di 
D^oiuviru^ 

T ia-:.y 

tj.. J.. ,»J .L-«. . . I 


[COVlD-191 

Coronavirus 


ClWWA. 




UPPATE5 



m 


NcrniiicioiV^ D Hriti 


i#YfOnLiv ■Canva¥ 


'QHTHnlar ÇmpMEá 




Si [£l © ^ 


AWEMainla 



J^WEhOMJi 
f .v^: ■ ■, . ■ .i I4(nwi 


Koimirzii]; t221S 


HrffdéUo Tj hOeCt &Miclp SçirtnV SmniQ Ka 5r.i Chin^i Tiifiifwç h# 
CvMi 0\ <k/b^^ V Cu i% > HUH 

nibfi - ;i.5 rWn'^^pFÉSiie 



himnHiM 

FÇ*«. 

€«301 

twirtw 

SlQilUBH 

hHMiCICbóH 

tkvnci 

SffrtCW 

VSSWSftTlltrt 



[COVID-191 

Coronavirus 

- UPDATES 


IHtiluni CifTHoiK ^ CcinpinÉi ^ -■ 


rb a ^ o • 

G3vrr.[r4t*4 AYuaa ■ 


^ l4^SepifUf£QlttQ- 


*■ ^'15É1 p4i^vHi 1« pHabtti] 
ñ’i I ? JT?ppwi#9i|i^upnf|49 


Inftmuciéfi '.V WM 

=:■_. m i^ 

!»;■ ErWWITKflHtt 



C3 Rt>WC'& UHóffl : 

^ 3^-:■: 

(J ifafnpMMHiLL Jta L. 

—rr:!r: “•T” r-r? 

hr,..::: -■ rf^s...-- ■“ ■^r.-rr::^n 

r:^-- 'rf pwifwi r- -“ 

X}.- S* M ^•macMxT 4i 7(}Ni 

PiptHII qiM ItgUHH t H^f Ll pdfHU > 



Htflnif StwkiQfi 



ArrPgM Lipfti-ii 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 




















































